Ο ήλιος βρίσκονταν ψηλά κι η πόλη ήταν ακόμα ζωντανή, όταν πήρα το δρόμο προς τη παραλία. Η διαδρομή αυτή σου άφηνε πάντα την ίδια αίσθηση. Μια πιο δροσερή νότα αέρα άρχιζε να χάιδευα τα ροδισμένα από τον ήλιο μάγουλα μου, ενώ η αλμύρα ανέβαινε στα χείλη. Τα πόδια με έσυραν προς την αγαπημένη πλευρά της μαρίνας, προς το αγαπημένο παγκάκι. Ναι, είμαι από εκείνους που έχουν αγαπημένα. Κάποιοι τα αποφεύγουν, δε θέλουν να έχουν κάτι να ξεχωρίζει. Εμένα από τη άλλη μου αρέσει αυτή η διακριτοποιηση, νομίζω πως κάνω έτσι τα πράγματα να μην είναι ίδια, ίδια δηλαδή και απαράλλακτα. Κάθισα κάπως ανορθόδοξα καθώς η πλάτη μου δεν ακουμπούσε στη πλάτη του παγκακιού, αλλά το αριστερό μου πλευρό. Έτσι είχα θέα προς την πιο αραιοκατοικημένη πλευρά της πόλης. Ήταν κάπως ερημική αλλά δεν έχανε σε ομορφιά. Όπως ανέβαινες το λόφο, στη σειρά είχε πολλές ταβέρνες για τις οποίες φημίζονταν η εν λόγω περιοχή. Όσο πιο ψηλά, τόσο καλύτερη ταβέρνα, τόσο ακριβότερο φαγητό. Όταν αναφέρθηκε σ αυτό ο αδερφός μου ο Λάμπρος έβγαζε νόημα αλλά τώρα έχω τους ενδοιασμούς μου σχετικά με τα κριτήρια του. Πάνω από τις ταβέρνες βρίσκονταν το εργοστάσιο παραγωγής ρεύματος. Βρίσκεται αρκετά χρόνια εκεί, ακόμα και πριν έρθω εγώ στη ζωή και από τα όσα έχω ακούσει έπαιξε καθοριστικό ρόλο στην ιστορία της πόλης. Δεν είναι τυχαίο που ακόμα και σήμερα μεγάλο μέρος του πληθυσμού εργάζεται στο εν λόγω εργαστήριο. Η θέα δεν ήταν και τόσο δελεαστική ούτως ώστε να συνεχίσω να αγναντεύω κι έτσι αποφάσισα με μια κίνηση να 90 μοιρών να στραφώ προς τη θάλασσα. Ακουμπώντας τη πλάτη στο παγκάκι κ με ένα μικρό γύρισμα του κεφαλιού προς τα δεξιά ήταν το άνθρωπο καθισμένο δίπλα μου.

( ζητάει συγνώμη,. συστήνεται, αναφορά σε καλούς τρόπους γονείς κτλ. )

να είσαι πνεύμα ανήσυχο. Να μην μπορούν εύκολα να σε περιγράψουν και οι λέξεις να μην φτάνουν. ο κόσμος θα ξεκινάει με ένας αυτός; Αυτός είναι... και να φοβάται να ολοκληρώσει τη πρόταση, να διστάζει. Μπορείς να τα καταφέρνεις και να σε έχουν η άλλοι για τρελό; εκεί είναι η μαγεία. Ο κόσμος ακολουθεί μια προδιαγεγραμμένη πορεία πιστεύοντας όμως ότι είναι μοναδικός. Ουσιαστικά όλοι έχουμε απαίσια ζωή. Το πεπερασμένο αυτό διάστημα που θαρρούμε πως για κάτι θα φτάσει. Οι αγωνίες μας είναι γνωστές και μετρημένες. Μετρημένες οι ελάχιστες χαρές και λύπες που θα πάρουμε. Θα στεναχωρηθούμε χάνοντας τον παππού κ τη γιαγιά αργότερα το μπαμπά και τη μαμά. Θα νιώσουμε τη χαρά του έρωτα και την απογοήτευση του. Στην αρχή κάπως σε ξαφνιάζει. Πας δειλά και αθώα, λίγο άγαρμπα και δε ξέρεις πως να τα χειριστείς. Παρόλα αυτά είναι αγνή, είναι καθάρια. Κι αφού πέσεις με τα μούτρα και δεχτείς το βάπτισμα του πυρός, πιο απλά αφού φας τα μούτρα σου, μετά τίποτα δεν θα είναι το ίδιο. Συνειδήτα η ασυνείδητα όλοι οι επόμενοι άνθρωποι στη ζωή μας και κυρίως; στα ερωτικά μπαίνουν σε σύγκριση με όλους του προηγουμένους. Για ποια μοναδικότητα λοιπόν να μιλήσουμε; από εκεί και μετά όλα μετατρέπονται σε αριθμούς και μένουν στοιχεία που αφορούν κυρίως στους λάτρεις της στατιστικής. ποια ήταν καλύτερη στο Χ ή Υ παράγοντα και ποιος περνούσε μαζί σου, κατά μέσο όρο , περισσότερο χρόνο ανά ημέρα. Το πρόβλημα μας δεν είναι αυτοί που βάζουμε χέρι στο βάζο. Τo πρόβλημα είναι που εμείς δεν έχουμε πρόσβαση σε αυτό. Είμαστε όλοι ίδιοι κ είμαστε τι χειρότερο δημιούργημα. Μας δόθηκε ο κήπος της Εδέμ κι όμως είμαστε ανίκανοι να τον κρατήσουμε. Ανίκανοι από τον παράδεισο μέχρι τη πεζή ζωή μας. Δεν θα έρθουν καλύτερες μέρες, αυτές είναι οι μόνες που έχουμε. Μαθαίνουμε ότι πρέπει να ζούμε με ελπίδα, μήπως όμως έπρεπε να μαθαίνουμε να ζούμε στο τώρα; Στη πραγματικότητα; είναι τόσο δύσκολο να περάσουμε τη πραγματική ζωή στα βιβλία, στις ταινίες, στα τραγούδια , στα σχολεία; Δε σε μαθαίνει κανείς εκεί έξω μα το χειρότερο δεν σου λένε μια κουβέντα να είσαι προετοιμασμένος. κι όπως κυλάει ο χρόνος ούτε εσύ ο ίδιος δε θα μπορέσεις να καταλάβεις τι γίνεται αρχαίοι νοιαζόντουσαν για τη τροφή του νου. τώρα όχι μόνο της σάρκας.

... Τότε δύο νεαροί γεμάτοι ζωντάνια πέρασαν από μπροστά μας. Ήταν αυτό που θα λέγαμε στο άνθος της ηλικίας τους. Έτοιμοι να ρισκάρουν , να ερωτευτούν, για νέες αρχές έτοιμοι για όλα. Ο ένας πάνω σε ένα πατίνι, με χοντρά ακουστικά που αγκαλιάζουν το κεφάλι και καλύπτουν πλήρως τα αυτιά του. - Αλήθεια , έχετε σκεφτεί ποτέ γιατί ο κόσμος άρχισε να φοράει ολοένα κ περισσότερο τέτοια ακουστικά; Νομίζω ότι μέσω αυτών τους δημιούργησε η ψευδαίσθηση της απομόνωσης. Όπως ακριβώς το λέτε συμβαίνει όμως, σαν τους στρουθοκάμηλούς. προσπαθούν να απομονωθούν από το κόσμο, όντως μες στο κόσμο. Αν σκεφτούμε για παράδειγμα πως έχουμε ένα λεωφορείο 52 ατόμων και 26 άτομα που θέλουμε να χωρέσουμε σε αυτό. Τότε όλοι θα αναζητήσουν αυτή τη γωνίτσα. Την εσωτερική θέση σε καθένα από τα 26 δίπλα καθισμάτων όπου θα επιλέξει ξανά να απομονωθεί. Μια μικρή αίσθηση τύψεις θα δημιουργηθεί στο πέρασμα των μονών αδειών θέσεων αλλά θα εξαλειφθεί μόλις φτάσουμε στην απομόνωση. Έτσι και με τα ακουστικά Δημιουργούν μια ζώνη γύρω τους όπου νιώθουν ασφαλείς. Όλος ο κόσμος γύρω σωπαίνει και στο ακουστικό τους νεύρο φτάνουν μόνο μελωδίες που έχουν οι ίδιοι επιλέξει. Ο δεύτερος νεαρός με ένα στυλ λίγο πιο ανέμελο είχε αναφέρει:

**Ο Άνθρωπος και το νερό**

Και με ρωτήσανε τι είναι οι άνθρωποι. Σαν το νερό τους είπα. Δεν μπορείς να ζήσεις χωρίς αυτό είναι η αλήθεια. Κάτι τόσο απλό, κοντινό, σχεδόν δεδομένο, αλλά τόσο απαραίτητο. Και δεν είναι μόνο νερό γιατί τους χρειαζόμαστε αλλά και γιατί αλλάζουν. Αλλάζουν ανάλογα με το δοχείο στο οποίο θα μπούνε. Ο καθένας ξέρει το δικό του μπουκάλι, ξέρει ποίο του πάει περισσότερο μα δε ξέρει σίγουρα ποίο είναι των άλλων. Δεν είναι όμως μόνο τα μπουκάλια. Όταν σε έχουν στο κρύο γίνεσαι πάγος. Μαθαίνεις κι είσαι σκληρός κι απόμακρος κι εσύ. Πάνε να σε πιάσουν αλλά γλιστράς, ξεφεύγεις. Ίσως όταν σε ρίξουν ως πάγο να σπάσεις κιόλας. Αν έχει υπομονή κάτι θα σε ζεστάνει., κάτι θα λιώσει αυτό το πάγο και , να σε κάνει ξανά νερό. Τότε θα μπεις στο πιο όμορφο δοχείο, το πιο ξεχωριστό και θα ‘ναι τόσο γεμάτο όσο κι εσύ.

**Αδιέξοδα**

Δεν υπάρχει μια πιο βολική κατάσταση από τα αδιέξοδα! Όχι τα πραγματικά, αλλά εκείνα που έχουμε ορίσει εμείς οι ίδιοι ως αδιέξοδα. Δεν είναι κάτι παραπάνω από την άρνηση λήψης μιας απόφασης, κι αυτό γιατί? Όσο κι αν μαγεύει πάντα θα τρομάζει το άγνωστο ή η αποκοπή από μια δεδομένη κατάσταση. Είναι βολική γιατί δεν χρειάζεται να αλλάξουμε , να πάρουμε την απόφαση για το επόμενο βήμα να βιώσουμε ένα αβέβαιο μεταβατικό στάδιο. Ψευδοικανοποιούμαστε και συμβιβαζόμαστε για να κάνουμε πιο ανάλαφρη τη συνείδηση μας περιορίζοντας έτσι τις ώρες ταβανοθεραπείας πριν τον ύπνο. Ο χρόνος όμως περνάει και ο κόσμος είναι πολύ δυναμικός για να τον βρούμε όπως τον αφήσαμε πριν το «αδιέξοδο». ΟΙ άνθρωποι έχουν κουραστεί λόγω της αδράνειας σου και έχουν απομακρυνθεί. Το δίλλημα παύει να αφορά πλέον κάποιον πέρα από εσένα κι έτσι αποτελεί προσωπική σου υπόθεση. Πριν το καταλάβεις όλο αυτό σε έχει φθείρει. Πρόσεχε όμως μην αναλωθείς για αυτό τον κόσμο.

**Ο δικός μου θεός**

* Τι λες φίλε υπάρχει θεός?
* Υπάρχει. Και δεν είναι μόνο ένας! Θεός είναι η ανάγκη του ανθρώπου να πιστεύει ότι υπάρχει κάτι μεγαλύτερο από αυτόν, κάτι που θα του δημιουργήσει φόβο και δέος . Αν δεν υπάρχει κάτι πάνω από αυτόν ποιος θα τον κάνει να πετύχει όσα νομίζει ότι δεν μπορεί μόνος του? Ποιόν θα κατηγορήσει όταν δεν έχει προσπαθήσει ο ίδιος αρκετά για να πετύχει ότι θέλει? Κι αυτό στη φύση του είναι είναι, να διώχνει την ευθύνη από πάνω του. Οι θεοί δε φεύγουν όπως φεύγουν οι άνθρωποι. Τους έχουμε εκεί δεδομένους να μας περιμένουν. Δίνουν, λοιπόν, κι ασφάλεια που τη θέλουμε σίγουρα. Είναι σκληρή η πραγματικότητα για να τη ζήσουμε μόνο εντός αυτής. Η θρησκεία θα σου απλώσει το χέρι να σε τραβήξει από αυτή. Και δεν είναι θέμα επιστήμης, δεν είναι μαθηματικά να θέλεις αποδείξεις! Για αυτό και λένε ότι πιστεύουμε στη θρησκεία. Όσο κι αν πιστεύουμε όμως δεν πρέπει απλά να τη κληρονομούμε ανάλογα με το τόπο που γεννιόμαστε. Ας βγάλει ο καθένας το Θεό που χει μέσα του να πιστέψει σε αυτόν.

**8:38**

Έχοντας αφήσει όλους τους ψυχαναγκασμούς πίσω σου, βάζεις το ξυπνητήρι στις 8:38. Το κοιτάς, δεν είναι κάποιο ακέραιο πολλαπλάσιο του 5. Ούτε παρά, ούτε ακριβώς και χαμογελάς. Νιώθεις πιο ελεύθερος. Αύριο σε περιμένει μια μέρα σαν τις άλλες. Μη μένεις όμως αμέτοχος. Όταν θα βάλεις το ρολόι σφίξε λίγο το λουρί. Μην το κουμπώσεις στη τέταρτη τρύπα που με θρησκευτική ευλάβεια το βάζεις κάθε πρωί., αλλά στη Πέμπτη. Να το νιώθεις να σε σφίγγει λίγο. Να νιώθει κι αυτό το παλμό σου. Τα ρολόγια τα θέλουμε για να βλέπουμε πως δεν προλαβαίνουμε. Να μετράμε τις ώρες, τα λεπτά και όσα δεν προλάβαμε να κάνουμε. Έχεις τη πραγματικότητα, λοιπόν, στο χέρι σου. Ας σε σφίγγει λίγο, ας σε πονάει. Δε πρέπει α ξεσυνηθίζεις για να δεχτείς ευκολότερα τον πόνο όταν έρθει. Αυτό θα σε κρατάει σε εγρήγορση. Να σου θυμίζει όσα θες να πετύχεις. Γιατί θες να πετύχεις και να γεμίσεις αναμνήσεις. Θες να παλεύεις κάθε μέρα γιατί η ζωή είναι πάλη. Πρέπει να γίνει επιλογή σου. Αύριο, σφίξε λίγο το ρολόι.

**Πρωινό Ξύπνημα**

Εσύ να ‘σαι η μέρα σου. Να ξυπνάς και να τα χεις πάντα καλά μαζί σου. Από το πρωί θα κάνεις δώρο στον εαυτό σου ένα πλατύ χαμόγελο και δεν έχει σημασία αν υπάρχει λόγος για να γελάσεις. Να σέβεσαι τις μέρες που πέρασαν, μα τώρα τελείωσαν και ξεκινάς με το φώς του ήλιου μια νέα μέρα. Με όρεξη , υπομονή και αντοχή. Να μην ξεχνάς, πρέπει να αντέχεις. Φάε ένα μεγάλο πρωινό γιατί και αρκούδι να σαι δεν θα μπορέσεις να χορέψεις. Μίλησε με τον κόσμο. Τους δικούς σου, τους ξένους, την αγαπημένη σου και φτιάξε και τη δική τους μέρα. Ύστερα δούλεψε. Δε θα το καταλάβεις μα κι αυτό θα σε γεμίσει μέσα σου, θα σουν μισός χωρίς δουλεία. Κι όταν τελειώσεις από όλα τα άλλα δούλεψε λίγο και για σένα. Κοίτα κάτι όμορφο, κάτι απλό να γαληνέψεις τη ψυχή σου. Χάσου μες στις φοβίες σου, πάλεψε λίγο κι έπειτα φύγε. Να πας σε αυτούς που αγαπάς και σ αγαπάνε και λαβωμένος απ’ τις μάχες να γυρνάς αυτοί θα σ ακουμπάνε, θα είναι εκεί για σένα. Μπορεί να σου πα για πολλά μα πάρ’ τα όλα και κοιμήσου. Σε περιμένει αύριο καινούριος κόσμος.

**Γκρίζα Μέρα**

… Βγαίνοντας από το σπίτι πάλι έπιασα τον εαυτό μου να κοιτάζει προς τα εκεί. Σε μια προσπάθεια άρνησης έκανα το βήμα πιο έντονο να περάσω το στενό σοκάκι μας. Μοιάζει με αυτό που λένε έρωτας με τη πρώτη ματιά. Μια μέρα σαν κι αυτή, είχα βγει πάλι βιαστικά απ το σπίτι όταν το βλέμμα πήγε προς το μπαλκόνι σου. Απλά ντυμένη με ένα κολάν και μια φαρδιά μπλούζα να ποτίζεις τα λουλούδια. Για εμένα αυτά ήταν αρκετά. Λίγο το αγνό βλέμμα σου, λίγο η πλεξούδα στα μαλλιά που σε έκανε ακόμα πιο γλυκιά, δεν ήθελα παραπάνω. Όμως και σήμερα κανένα σημάδι σου. Τα λουλούδια δεν έχουν τη ζωντάνια τους και τα πατζούρια δεν είναι ανοιχτά διάπλατα σαν το χαμόγελο σου. Μου φαίνεται όλο και πιο γκρίζα η γειτονιά. Κι αυτό το κρύο! Μπορεί η ανάσα μου να αχνίζει μπροστά, μα αν ήσουν κοντά τη δική σου ζεστασιά θα ζητούσα. Τη μουσική από το παλιό σου κασετοφωνάκι, αυτό που έβαζες από νωρίς και συνόδευες με τη φωνή σου. Θα ορκιζόμουν ότι σε βλέπω να κουνιέσαι στο ρυθμό μέσα από τους τοίχους. Τότε μου ‘ρθε μια μυρωδιά σαν το άρωμα σου. Τύλιξα ακόμα πιο σφιχτά το κασκόλ στο πρόσωπο μου κα φύγαμε μαζί από το γκρίζο στενάκι.

**H αγάπη**

Η αγάπη που μένει στον ένα δεν περισσεύει, από κάπου λείπει. Κάποιος, κάπου, κάποτε πρέπει να λάβει αυτή την αγάπη. Στο σύμπαν, είμαι βέβαιος πως ακόμα και αυτό είναι σε ισορροπία. Δε θα μπορούσε να ξεφύγει αυτή από την αρμονία. Φρόντισε να τη διατηρήσεις αγνή, καθαρή. Δε θα μπορούσαμε να φανταστούμε καν ποιος θα τη πάρει αλλά σίγουρα τη χρειάζεται. Ποιος από εμάς δεν έχει μέσα του πληγές? Πληγές που δεν κλείνουν ποτέ. Γιατί αυτά είναι που μας ορίζουν, το ποιοι είμαστε. Απλά τις προσπαθούμε να τις ξεχνάμε, τις παγώνει ο χρόνος κι αυτή η αγάπη. Πώς όμως μπορείς να τα ζήσεις όλα από την αρχή? Να ξεχάσεις τον πόνο, τις βουβές κραυγές μες στη νύχτα? Αλίμονο μας αν δεν το κάνουμε.

**Άτιτλο 1**

Ποίος θα μπορούσε να είναι ευτυχισμένος? Λογικά κανείς. Η ευτυχία δεν παύει να είναι μια κατάσταση του εγκεφάλου, που φαινομενικά επηρεάζεται από αυτά που μας συμβαίνουν. Όταν για παράδειγμα χωρίζουμε ή υπάρχει ένας θάνατος σε κοντινό μας πρόσωπο τότε αντικειμενικά πρέπει να μην ήμαστε καλά. Κι αυτό συμβαίνει στη πράξη. Αλλά έως πότε δεν είμαστε καλά? Πώς και ποιος ορίζει το πότε θα τελειώσει η θλίψη μας? Ούτε ο πεθαμένος θα γυρίσει πίσω ούτε η καλή μας, απλώς η κατάσταση μες στο κεφάλι μας θα αλλάξει. Η ευτυχία λοιπόν είναι κάτι που το οποίο δεν μπορούμε να το επιλέξουμε συνειδητά αν δεν έχουμε την ικανότητα να αλλάζουμε τη κατάσταση στο μυαλό μας μόνοι μας. Ως άνθρωποι, έχουμε τη τάση να ψάχνουμε και να δημιουργούμε προβλήματα. Όταν κάτι καλό μας συμβαίνει, χαιρόμαστε. Αλλά όταν δεν παίρνουμε κάτι καλό πόσο εύκολο είναι να μην επικεντρωθούμε σε αυτό? Πώς μπορούμε να το βγάλουμε από το μυαλό μας και να πάψει να μας βασανίζει? Οι άνθρωποι από τη φύση τους, έχουν τη τάση να είναι δυστυχισμένοι. Ως εσωτερικοί παρατηρητές της κατάστασης που βιώνουν μπορούν να δουν μόνο με τη συναισθηματική λογική τους. Το οποίο τι σημαίνει? Αντί να πράττουν βάσει του ορθολογισμού, της στεγνής λογικής τους, επηρεάζονται από τον ψυχικό/συναισθηματικό τους κόσμο. Αυτό έχει ως συνέπεια, οι αδυναμίες τους να ζουν αντί για αυτούς. Η ζωή είναι υποφερτή, επειδή υπάρχουν στιγμές ορθολογικής διαύγειας και επειδή βάσει πιθανοτήτων θα μας τύχουν καταστάσεις όπου η συναισθηματική λογική θα υποστηρίζει ότι είμαστε καλά. Πραγματικά ευτυχισμένος είναι ίσως ο άνθρωπος ο οποίος δεν περιμένει την ευτυχία, δεν βασίζεται σε κανένα άλλο άνθρωπο, δεν έχει προσδοκίες άρα και απογοητεύσεις. Πάντα σκεφτόμαστε ότι δεν έχουμε.

Και μη θαρρείς πως έχουμε ελευθερία που λένε, Είμαστε τουλάχιστον οι περισσότεροι, δέσμιοι. Δέσμιοι των μέσων, όπου τώρα το μέσω είναι το χρήμα. Αριθμοί δηλαδή γραμμένοι σε χαρτάκια που θέλουν να καθορίσουν το ποιόν μας. Έχω δει αυτούς που δεν τα έχουν να πασχίζουν να τα αποκτήσουν κι άλλους που έχουν να κάνουν ακριβώς το ίδιο. Η πείνα αυτή είναι ακόρεστη κι έτσι αντί για μέσω, γίνεται σκοπός.

==========================================================

Nιώθω πως το πρόβλημα μου είναι ότι δεν ακούω. όχι επειδή μιλάω πολύ. Όλοι βέβαια φλυαρουμε. Η σιωπή μπορεί να γίνει βαριά και δεν τη θέλουμε οπότε επιλέγουμε τη φασαρια, με την ελπίδα πως θα χαθούμε κάπου εκεί, ότι ο χρόνος θα γίνει πιο ρευστος. Με ενοχλεί που δεν ακούω εμένα. Η αν με ακούω, δεν έχω βρει ακόμα το τρόπο να με καταλαβαίνω. Πάνω που σκέφτομαι πως με έχω πλησιασει, κάποια ακάλυπτη πτυχή του εαυτού μου θα είναι εκεί για να με ξαφνιάσει. αν δεχτούμε ότι έχουμε φτάσει δε θα πάμε πουθενά αλλού

Επειδή ξέρουμε ότι η ζωή είναι πεπερασμένη για να έχει νόημα θέλουμε κάτι που να μας επιβραβεύει η μας τιμωρεί, να έχουμε ένα γνώμονα για το πώς θα ζήσουμε κ μια λύση για αυτό είναι μέσω της θρησκείας

Πρόβλημα που λες είναι και η εξυπνάδα. Δε λένε άλλωστε τυχαία το << μακάριοι οι πτωχοί τω πνεύματι>>. Πώς μπορείς να αποκτήσεις όμως αυτή τη παινεία, όταν ο σύγχρονος κόσμος στηρίζεται στη κατανόηση των πάντων? Να αφήσουμε τη πληθώρα πληροφορίας ανεκμετάλλευτη θα ήταν αμαρτία. Πώς λοιπόν ένα μυαλό που το αναγκάσαμε να το κάθε τι σα σφουγγάρι, να αποδημεί κάθε γνώση για να την ενστερνιστεί και να τη κατανοήσει καλύτερα> Η ζωή, σε μεγάλο βαθμό, αποτελείται από μια σειρά τυχαίων γεγονότων. Γεγονότα που δεν έχουν κάποιο βαθύτερο νόημα, δεν μπορούν να αποδομηθούν καθώς δεν έχουν το βάθος που αναζητούμε. Καμιά φορά τα πράγματα είναι όπως είναι. Το πρόβλημα με αυτή τη τυχαιότητα είναι ότι έχει περάσει και στις ανθρώπινες αποφάσεις. Πως όμως να δεχτούμε ότι κάποιος δεν είναι κύριος των λόγων και των πράξεων του? Ότι δεν έχει μελετήσει δηλαδή αυτό που λέει και κάνει.

Ξέρεις τι είναι αυτό που χάνουμε ουσιαστικά από τη ζωή? Η έννοια του τώρα. Δες πόσο εύκολα μπορούμε να μιλήσουμε για το παρελθόν. Ακόμα και σε μια άσχημη περίοδο αναφερθείς δεν μπορείς να νιώσεις τη πίκρα στα χείλη. Οπότε το ζήτημα που τίθεται είναι το εξής: Πώς μπορούμε να παγώσουμε το χρόνο? Να βουτήξουμε ουσιαστικά στη στιγμή. Όταν ζούμε μια στιγμή απολαμβάνουμε μια στιγμιαία ένταση. Αλλά πως θα μπορούσαμε πιο αφαιρετικά να έχουμε την εν συναίσθηση αυτού που βιώνουμε. Δηλαδή αν είμαστε για παράδειγμα αγχωμένοι να παρατηρήσουμε τον εαυτό μας πως λειτουργεί υπό το άγχος, χωρίς όμως να το νιώθουμε. Κάπως μπερδεμένη σκέψη, αλλά μήπως αυτό μας στερεί μια βαθύτερη κατανόηση της ίδιας μας της ζωής? Μήπως δηλαδή η ενέργειες μας είναι απλά αντανακλαστικά στα ερεθίσματα και δεν υπάρχει μια συλλογιστική συνειδητή λήψη των αποφάσεων? Αυτό θα μπορούσε να εξηγήσει την εξασθένιση της έντασης όταν πλέον οι καταστάσεις αποτελούν ανάμνηση και όχι την ώρα που τις βιώνουμε.